
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Όρμος Λουτρακιού» του Δήμου Κατούνας Νομού 

Αιτωλ/νίας . 1 

Ανάκληση αποφάσεως περί κηρύξεως εκτάσεως ως αναδασωτέας 
στη θέση «Μαργαριτέζα - Σκάλα» περιφέρειας του Δήμου Μαρ- 

κοποΰλου Μεσογαίας .!. 2 

Κήρυξη αναδασωτέας έκτασης 3,264 στρ. στη θέση Κόλυμπος πε¬ 
ριφέρειας Κοινότητας Σπόων Νήσου Καρπάθου, Νομού Δωδεκά¬ 
νησου . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός χώρου για ανέγερση Μουσείου στην Κερασίτσα Ν. 


Αρκαδίας.. 4 

Τροποποίηση ρυμοτομικού σχεδίου Λεβιδίου Ν. Αρκαδίας μεταξύ 

των Ο.Τ. 35-73, 33-74 και 31- πρασίνου. 5 

Τροποποίηση του ρυμοτομικού σχεδίου Πάτρας στο Ο.Τ. 889 της 

Α' φάσης Επέκτασης Μεσ/νής πλευράς. 6 

Αναγνώριση της ιδιωτικής παρόδου οδός Μεσολλογίου ότι υπάρχει 
πριν από το έτος 1923, στον Τύρναβο Ν. Λάρισας. 7 

ΑΝΑΚΟΙΝΩΣΕΙΣ 

Ειδοποίηση της γενομένης παρακατάθεσης της προσωρινής τιμής 
μονάδας αποζημίωσης λόγω αναγκαστικής προσκύρωσης ακι¬ 
νήτου στην Ξάνθη, η οποία καθορίστηκε δικαστικά.. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 88 ' (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «Όρμος Λουτρακιού» του Δήμου Κατούνας Νομού Αιτωλ/ 
νιας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) Του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β’) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 


μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 5.10.1988 έκθεση της επιτροπής καθορισμού των ορίων 

του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Όρμος Λουτρακιού» 
του Δήμου Κατούνας Νομού Αιτωλ/νίας και το από 12.7.1988 τοπο¬ 
γραφικό διάγραμμα με κλίμακα 1:500 του Πολ. Μηχανικού Βασιλείου 
Τσώλη που Θεωρήθηκε στις 14.9.1988 από τη Δ/νση Τεχνικών Υπη¬ 
ρεσιών της Νομαρχίας Αιτωλ/νίας και συνοδεύει την έκθεση της προα- 
ναφερόμενης Επιτροπής. · ;·. · 

4. Τη σύμφωνη γνώμη του Γενικού Επιτελείου Ναυτικού, ,που διατυ¬ 
πώθηκε στο Φ. 544.5/141/89/28.3.1989. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως»'σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού · επιπέδου, αποφασί¬ 
ζουμε: 

1. Επικυρώνουμε την από 5.10.1988 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς Και το από 12.7.88 τοπογραφικό διάγραμμα, που τη συνοδεύει, 
το οποίο συντάχθηκε από τον Πολ. Μηχαν. Βασίλειο Τσώλη με κλίμακα 
1:500 και Θεωρήθηκε στις 14.9.1988 από τη Δ/νση Τεχν. Υπηρεσιών 
Νομού Αιτωλ/νίας επί του οποίου η πιο πάνω Επιτροπή, καθόρισε τα 
όρια του αιγιαλού, με ερυθρά συνεχή πολυγωνική γραμμή και τα όρια 
της παραλίας με κίτρινη συνεχή πολυγωνική γραμμή. 

Η απόφαση αυτή με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μεσολόγγι, 31 Μαΐου 1989 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 


Έκθεση επιτροπής καθορισμού των ορίων του αιγιαλού του άρθρου 74 
Π.Δ. 636/77. 

Για τον καθορισμό των ορίων του αιγιαλού στον όρμο Λουτρακιού 
Δήμου Κατούνας Αιτωλ/νίας. 

Στην Αμφιλοχία 5 Οκτώβρη 1988 οι υπογεγραμμένοι: 

1. Κων/νος Α. Λιανός, αναπληρωτής Οικον. Εφόρου Αμφιλοχίας ως 
πρόεδρος, κωλυομένου του τακτικού μέλους. 

2. Μαίρη Ρόκκου, αναπληρωτής του Δ.Τ.Υ.Ν. Αιτωλ/νίας ως μέ¬ 
λος, κωλυομένου του τακτικού μέλους. 

3. Άγγελος Μαργέλης, Λιμενάρχης Πρέβεζας, ως μέλος αποτελού- 
ντες την επιτροπή καθορισμού των ορίων του αιγιαλού δυνάμει του άρ¬ 
θρου 74 Π.Δ. 636/77 και της αριθμ. πρωτ. 3764/20.9.88 εντολής 
του Προέδρου της μεταβήκαμε επί τόπου στην προαναφερόμενη περιοχή 
την 27 Σεπτέμβρη 1988. 

Λαβόντες υπόψη: 
















4382 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1. Την από 5,8.88 αίτηση του Μιχάλη Παπαδημητρίου, εκπροσώ¬ 
που της «ΥΔΑΤΟΚΑΛΛΙΕΡΓΕΙΕΣ ΑΜΒΡΑΚΙΚΟΥ Ε.Ε.», με την 
οποία ζητείται ο καθορισμός των ορίων του αιγιαλού στην ανωτέρω πε- 

Ρ ι °χή· 

2. Το υπό του Δημητρίου Βασ. Τσώλη συνταχθέν στις 12.7.88 τοπο¬ 
γραφικό διάγραμμα (τέσσερα αντίγραφα) σε κλίμακα 1:500 ελεγμένο 
για την ακρίβεια της αποτύπωσης από την Αναστασία Μούτσιου την 
14.9.88 και θεωρηθέν από την Δ.Τ.Υ.Ν. Αιτωλ/Νίας στις 14.9.88 
όπως το άρθρο 20 Ν. 719/77 ορίζει. 

3. Τις διατάξεις του Α.Ν. 2344/40 όπως τροποποιήθηκε όπως και 
την προς τούτο δικαστηριακή και διοικητική Νομολογία. 

4. Την από την επιτόπια μετάβαση σχηματισθείσα αντίληψη περί του 
πλάτους της βρέχόμενης ζώνης της ξηράς και λοιπών συναφών στοι¬ 
χείων ήτοι: την μορφολογία του εδάφους της περιοχής, την κατάσταση 
της ακτής, την κατάσταση του θαλάσσιου χώρου, τις τυχόν παλίρροιες 
και θαλάσσια ρεύματα και τις επικρατούσες καιρικές συνθήκες στην πε- 
ριοχή. 

5. Λοιπά στοιχεία που έλαβε υπ’ όψη η επιτροπή όπως διαγράμματα, 


μαρτυρικές καταθέσεις, τίτλοι ιδιοκτησίας, έγγραφα Γ.Ε.Ν., προηγού¬ 
μενοι καθορισμοί σε γειτονική περιοχή κλπ. όπως και τα εξ’ αυτών συ¬ 
μπεράσματα κατά την κρίση της επιτροπής, αποφασίζει: 

Καθορίζει επί του ως άνω τυπογραφικού διαγράμματος: 

α. Την οριογραμμή του αιγιαλού με ερυθρά συνεχή πολυγωνική 
γραμμή που ορίζεται από τις κορυφές Α1 έως και Α29 οι οποίες εξα¬ 
σφαλίζονται με συντεταγμένες εκ του κρατικού δικτύου που αναγράφο¬ 
νται στο διάγραμμα. 

β. Την οριογραμμή της παραλίας με συνεχή κίτρινη πολυγωνική 
γραμμή που ορίζεται από τις κορυφές Π1 έως και Π29. 

γ. Αποφαίνεται ότι δεν υπάρχει παλαιός αιγιαλός. 

δ. Κτίσματα δεν υπάρχουν στη ζώνη της παραλίας. 

ε. Καθορίζεται ζώνη παραλίας ΙΟμ επειδή δεν πληρούνται οι σκοποί 
της παρ. 1 του άρθρου 7 του ΑΝ 2344/40/ 

Η Επιτροπή 
(υπογραφές) 

Αρ, 1098 (2) 

Ανάκληση αποφάσβως περί κηρύξεως εκτάσεως ως αναδασωτέας στη 

θέση «Μαργαριτέζα - Σκάλα» περιφέρειας του Δήμου Μαρκοποϋλου 

Μεσογαίας. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής Αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του άρθρου 31 του Ν. 1599/1986 «Σχέσεις Κρά¬ 
τους Πολίτη, καθιέρωση νέου τύπου δελτίου ταυτότητας και άλλες δια¬ 
τάξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 
998/79 «Περί προστασίας των δασών και των δασικών εν γένει εκτά¬ 
σεων της χώρας». 

4. Την αριθ. 160417/1180/8.7.1980 δ/γή του Υπουργείου Γε¬ 
ωργίας «Περί οδηγιών για τις αναδασωτέες εκτάσεις». 

5. Τις διατάξεις του Α.Ν. 261/68 σε συνδυασμό με τις 968/1964, 
2076/1968, 2321/1968 και 2366/1969 αποφάσεις του Συμβου¬ 
λίου της Επικράτειας. 

6. Την αριθ. 2086/85/8.7.1987 απόφασή μας (ΦΕΚ 737/τεύχος 
Δ'/7.8.1987) με την οποία κηρύχθηκε αναδασωτέα έκταση εμβαδού 
1000,40 μ 2 στη θέση «Μαργαριτέζα - Σκάλα» περιφέρειας Δήμου Μαρ- 
κοπούλου Μεσογαίας - Αττικής. 

7. Το γεγονός ότι κατά την έκδοση της 2086/85/8.7.1987 αποφά- 
σεως παρεισέφρησε λάθος ήτοι η έκταση των 1000,40 τετραγωνικών 
μέτρων δεν είχε την μορφή της δασικής εκτάσεως κατά τον χρόνο της 
επεμβάσεως (Α' εξάμηνο έτους 1984) όπως αυτό προκύπτει από την 
αριθ. 15/1986 οριστική και τελεσίδικη απόφαση της Επιτροπής Επιλύ¬ 
σεων Δασικών Αμφισβητήσεων Νομαρχίας Ανατολικής Αττικής η 
οποία έκρινε την ανωτέρω έκταση οικοπεδική - αγροτική και επομένως 
εσφαλμένα και κατά πλάνην ως προς τα πραγματικά περιστατικά κηρύ¬ 
χθηκε ως αναδασωτέα η έκταση αυτή των 1000,40 τετραγωνικών μέ¬ 
τρων στη θέση «Μαργαριτέζα - Σκάλα» περιφέρειας Δήμου Μαρκοπού- 
λου - Μεσογαίας καθ’ όσον δεν συνηγορούσαν οι προς τούτο απαιτούμε- 
νοι λόγοι. 

8. Την σχετική Νομολογία του Συμβουλίου της Επικράτειας 
(4002/83 και 4003/1983 αποφάσεις αυτού), αποφασίζουμε: 

Ανακαλούμε την με αριθ. 2086/85/8.7.1987 απόφασή μας, ως 
προς την ανωτέρω έκταση των (1000,40) χιλίων τετραγωνικών μέ¬ 
τρων και 40% που βρίσκεται στη θέση «Μαργαριτέζα - Σκάλα» της πε¬ 
ριφέρειας του Δήμου Μαρκοπούλου - Μεσογαίας - Αττικής, για τους 
αναφερόμενους στο σκεπτικό της παρούσης λόγους, θεωρουμένης αυτής 
ως μηδέποτε εκδοθείσης. 


Η απόφαση αυτή να δημοσιευθεί στην Εφημερίδα της Κυβερινήσεως. 

Αγ. Παρασκευή, 6 Ιουνίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
-♦- 

Αριθ. 2925 (3) 

Κήρυξη αναδασωτέας έκτασης 3,264 στρ. στη θέση Κόλυμπος περιφέ¬ 
ρειας Κοινότητας Σπόων Νήσου Καρπάθου, Νομού Δωδεκανή- 
σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την έκθεση αυτοψίας και πρόταση του δασονομείου Καρπάθου, με 

την οποία προτείνεται κήρυξη της έκτασης που αναφέρεται στο θέμα ως 
αναδασωτέας. ' 

6. Την 2759/26.5.1989 εισήγηση της Δ/νσης Δασών Δωδεκάνη¬ 
σου, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση την περίοδο Δεκεμβρίου 1988, τη 
δημόσια δασική έκταση εμβαδού τριών (3) στρεμμάτων και διακοσίων 
εξήντα τεσσάρων (264) τ.μ. που βρίσκεται στη θέση «Κόλυμπος» περι¬ 
φέρειας κοινότητας Σπόων Νήσου Καρπάθου, Νομού Δωδεκανήσου και 
προσδιορίζετι από τα στοιχεία (Α, Β, Γ, Δ, Ε, Ζ, Α) και έχει όρια: 
Ανατολικά: Με δημόσια δασική έκταση και ρέμα 
Δυτικά: Με αγροτικό δρόμο 
Βόρεια: Με δημόσια δασική έκταση 
•Νότια: Με δημόσια δασική έκταση 
φαίνεται στο συνημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 2 Ιουνίου 1989 

Ο Νομάρχης 
I. ΜΑΧΑΙΡΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 1148 (4) 

Χαρακτηρισμός χώρου για ανέγερση Μουσείου στην Κερασίτσα Ν. Αρ¬ 
καδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων» 
κ.λπ. όπως ισχύει σχετικό το άρθρο 29 αυτού. 

2. Τις διατάξεις του Ν. 1337/83 (ΦΕΚ 33/Α) και ειδικότερα το άρ¬ 
θρο 26 όπως αυτό αντικαταστάθηκε με την παρ. 13 του άρθρου 8 του 
Ν. 1512/85 (ΦΕΚ 4/Α). 

3. Τις διατάξεις του Π.Δ. 183/86 (ΦΕΚ 70/Α) «έγκριση τροποποι¬ 
ήσεων και καθορισμός όρων και περιορισμών δόμησης από τους νομάρ- 
χες». 

4. Την με αρ. 839 ΕΠΑ/11.12.1986 Απόφαση Νομάρχη, περί κα¬ 
θορισμού ορίων και όρων και περιορισμών δόμησης στην Κοινότητα Κε- 
ρασίτσας Μαντινείας, σε συμπλήρωση του από 24.4.85 Π.Δ. (ΦΕΚ 
181/Δ) και του από 14.2.87 Π.Δ. (ΦΕΚ 133/Δ). 

5. Την με αρ. Γ4δ/15883/1903/8.2.88 Κοινή Απόφαση Υπουρ¬ 
γών Προεδρίας και Αναπληρωτή ΠΕΧΩΔΕ (ΦΕΚ 142 Β/88). 

6. Την από 14.4.89 ομόφωνη γνωμοδότηση του ΣΧΟΠ Ν. Αρκα¬ 
δίας (πρακτικό Νο5, θέμα 7ο), αποφασίζουμε: 

Το χαρακτηρισμό του χώρου που φαίνεται στο από Οκτώβριο 88 το¬ 
πογραφικό διάγραμμα του πολιτικού μηχανικού Κων/νού Αδαμόπου- 
λου που συνοδεύει την παρούσα υπό στοιχεία Α, Β, Γ, Δ, Ε, Ζ, Α σαν 
χώρο για την ανέγερση Μουσείου με όρους δόμησης που αναφέρονται 
στο ΠΔ 24.4.85 (ΦΕΚ 181 Δ) όπως ισχύει. 

Η Απόφαση και τα διαγράμματα σε κλίμακα 1:100 που την συνοδεύ¬ 
ουν υπογράφηκαν σε τρία (3) αντίγραφα και μία (1) διαφάνεια, ισχύουν 
από σήμερα και να αναρτηθούν επί Ιδθήμερο στα γραφεία του ΤΠ και 
ΠΕ Ν. Αρκαδίας μετά την δημοσίευση της Απόφασης στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 15 Μαΐου 1989 

Ο Νομάρχης 
Γ. ΗΛΙΑΚΟΠΟΥΛΟΣ 

- ♦- 

Αριθ, 25 72 (5) 

Τροποποίηση ρυμοτομικού σχεδίου Λεβιδίου Ν. Αρκαδίας μεταξύ των 
Ο.Τ. 35-73, 33-74 και 31 - πρασίνου. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Το Ν.Δ. 17.7.1923 «περί σχεδίων πόλεων και κωμών του Κρά¬ 
τους» όπως ισχύει και ειδικότερα τα άρθρα 3 και 70. 

2. Τις διατάξεις του ΑΝ 314/68 (ΦΕΚ 47/Α) όπως τροποποιήθηκε 
και συμπληρώθηκε με το Ν.Δ. 1018/71 (ΦΕΚ 220/Α) και με την 
παρ. 3 του άρθρου 34 του Ν. 1577/85 (ΦΕΚ 210/Α). 

3. Το Π.Δ. 183/86 (ΦΕΚ 70/Α) περί έγκρισης τροποποιήσεων και 
καθορισμός όρων και περιορισμών δόμησης από τους νομάρχες. 

4. Το εγκεκριμένο σχέδιο της πόλης του Λεβιδίου. 

5. Την με αρ. 15/88 απόφαση του Δήμου Λεβιδίου σχετικά, με τα 
αναφερόμενα στο θέμα. 

6. Το από 29.2.88 αποδεικτικό τοιχοκόλησης της πιο πάνω Απόφα¬ 
σης. 

7. Η από 18.3.88 βεβαίωση Δήμου Λεβιδίου ότι ουδεμία ένσταση 
υποβλήθηκε κατά της πιο πάνω Απόφασης. 

8. Την από 28.9.88 ομόφωνη γνωμοδότηση του ΣΧΟΠ Ν. Αρκα¬ 
δίας (πρακτικό Νο 7 θέμα Ιο), υπέρ της έγκρισης της τροποποίησης. 

9. Την με αρ. Γ4δ/15883/1903/8.2.88 κοινή απόφαση των 
Υπουργών Προεδρίας και Αναπληρωτή ΠΕ.ΧΩ.Δ.Ε., αποφασί¬ 
ζουμε: 

Εγκρίνεται η τροποποίηση του ρυμοτομικού σχεδίου Λεβιδίου με δια- 
πλάτυνση της οδού Γαλήνης μεταξύ των Ο.Τ. 35-73, 33-74 και 31 - 
πρασίνου μέχρι το όριο του σχεδίου πόλης σε πλάτος δώδεκα (12) μέ¬ 
τρων, όπως φαίνεται χρωματισμένο στο από 15.2.88 τοπογραφικό διά¬ 
γραμμα του πολιτικού μηχανικού Λουκά Τεριακή σε κλίμακα 1:200 


που συνοδεύει την παρούσα, επειδή ο δρόμος είναι ήδη διαμορφωμένος 
σήμερα σε πλάτος περίπου 12 μ. αντί του εγκεκριμένου πλάτους των 
8.50 μ. 

Η απόφαση και τα διαγράμματα σε κλίμακα 1:200 που την συνοδεύ¬ 
ουν, υπογράφηκαν σε πέντε (5) αντίγραφα και δυο (2) διαφάνειες και να 
αναρτηθούν επί 15νθήμερο στα γραφεία του Τ.Π. και Π.Ε. Ν. Αρκαδίας 
μετά την δημοσίευση της παρούσας στην Εφημερίδα της Κυβερνή¬ 
σεως. 

Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. ' 

Τρίπολη, 15 Μαΐου 1989 

Ο Νομάρχης 
Γ. ΗΛΙΑΚΟΠΟΥΛΟΣ 

--♦- 

Αριθ. X 5302 (6) 

Τροποποίηση του ρυμοτομικού σχεδίου Πάτρας στο Ο.Τ. 889 της Α' 
φάσης επέκτασης Μεσ/νής πλευράς. 

Η ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν.Δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα το άρθρο 3 
και 70. 

2. Τις δ/ξεις του Ν. 3200/55 περί διοικητικής αποκεντρώσεως και 

τις δ/ξεις του από 28.6.55 Β.Δ. «περί εξαιρέσεως από την αρμοδιότητα 
των Νομαρχών μερικών αντικειμένων αρμοδιότητας του Υπουργείου 
Δημοσίων Έργων και ιδία του άρθρου 17». , 

3. Τις δ/ξεις του Α.Ν. 314/1968 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 

Α). 

4. Τις δ/ξεις του υπ’ αριθμ. 183/1986 Π.Δ/τος ΦΕΚ 70/Α και ει¬ 
δικότερα το άρθρο 1 (παρ. α). 

5. Την αριθμ. 252/1989 γνωμοδότηση του Δημοτικού Συμβουλίου 
Πάτρας. 

6. Την αριθμ. Π6/11/1989 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Ν. Αχαΐας, αποφασίζουμε: 

Άρθρο 1 ·’ 

Εγκρίνεται η τροποποίηση του ρυμοτομικού σχεδίου Πάτρας στις 
οδούς Ελευσίνος και Οίτης στο Ο.Τ. 889 της Α' φάσης επέκτασης Μεσ/ 
νής πλευράς όπως φαίνεται στο Τοπ/κό διάγραμμα του Τεχν. Πολ. 
Μηχ/κού Νικολάου Στεφανίδη. 

Άρθρο 2 

Το τοπογραφικό διάγραμμα με κλίμακα 1:500 θα αναρτηθεί στο 
χώρο ανακοινώσεων του τμήματος Πολεοδομίας και Πολεοδ. Εφαρμο¬ 
γών Πατρών και για δεκαπέντε ημέρες από 22.5.89. 

Άρθρο 3 

Η ισχύς της παρούσης απόφασης αρχίζει από την ημερομηνία υπο¬ 
γραφής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 16 Μαΐου 1989 
Η Νομάρχης 

ΑΝΑΣΤ. ΚΑΝΕΛΛΟΠΟΥΛΟΥ 
-♦- 

Αριθ. 1477 (7) 

Αναγνώριση της ιδιωτικής παρόδου οδός Μεσολογγίου ότι υπάρχει πριν 
από το έτος 1923, στον Τύρναβο, Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.1923 Ν.Δ/τος «περί 
σχεδίων πόλεων, κωμών και συνοικισμών του Κράτους και ανεγέρσεως 
αυτών». 

β) Του Ν, 3200/55 «περί Διοικητικής Αποκεντρώσεως», όπως έχει 

συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρούμενων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. 

2. Την 299/89 εισήγηση αίτηση του Πολεοδομικού Γραφείου Τυρ- 
νάβου με την οποία ζητά την έκδοση αποφάσεως για την πάροδο οδός 
Μεσολογγίου που έχει σχηματισθεί πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται η 
υπόψη πάροδος: 

α) Συμβόλαιο αριθμ. 10946/6.9.1909 και 36675/26.2.1935 του 
Συμβολαιογράφου Τυρνάβου Γεωργίου Χύμου. 

4. Τη αριθμ. 727/88 βεβαίωση του Δήμου Τυρνάβου η πάροδος 
αυτή προϋπήρχε του έτους 1923. 

5. Το από . . . .'.τοπογραφικό διάγραμμα. 

6. Τη 135/4 συνεδρία πράξη του Νομαρχιακού Συμβουλίου Λάρι¬ 
σας αποφασίζουμε: 

Αναγνωρίζουμε εν μέρει ότι η πάροδος Μεσολογγίου, που έχει σχη- 
ματισθεί με ιδιωτική πρωτοβουλία, προϋπήρχε του από 17.7.1923 
Ν.Δ/τος, μετά την ισχύ του οποίου δεν έγινε καμιά αύξηση του αρχικού 
κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο πόλης 
Τυρνάβου και περικλείεται από τις οδούς Καποδιστρίου, Γουνιτσιώτου 
και Κούμα, όπως φαίνεται στο από 22.2.1989 τοπογραφικό διά¬ 
γραμμα του Τοπογράφου Μηχ/κού Νικολάου Τζαφέτα το οποίο έχει θε¬ 
ωρηθεί από τον Προϊστάμενον του Πολεοδομικού Γραφείου Τυρνάβου 
και να αναρτηθεί στο Κοινοτικό κατάστημα Τυρνάβου επί 15 ημέρες 
μαζί με το τοπογραφικό διάγραμμα που τη συνοδεύει, ύστερα από τη 
δημοσίευσή της. 

Η απόφαση αυτή να δημοσευθεί στην Εφημερίδα της Κυβερνήσεως. 

Λάρισα, 8 Μαΐου 1989 

Ο Νομάρχης 
ΔΗΜ. ΚΟΥΚΟΥΛΑΚΗΣ 


ΑΝΑΚΟΙΝΩΣΕΙΣ 

( 8 ) 

Ειδοποίηση της γενομένης παρακατάθεσης της προσωρινής τιμής μονά¬ 
δας αποζημίωσης λόγω αναγκαστικής προσκύρωσης ακινήτου στην 
Ξάνθη, η οποία καθορίστηκε δικαστικά. 

Με τη με αριθμό 1/1987 πράξη τακτοποίησης ιδιοκτησιών Βαρτάν 
Μπαλατλιάν, Μωϋσιάδη Ευάγγελου, Χατζηγεωργίου Αναστάσιου κλπ. 
στην οδό Βενιζέλου, του Τμήματος Πολεοδομίας της Νομαρχίας Ξάν¬ 
θης, η οποία κυρώθηκε με την με αριθμό 2341/14.7.1988 απόφαση 
του Νομάρχη Ξάνθης, προσκυρώθηκε τμήμα οικοπέδου του φερόμενου 
ιδιοκτήτη Αναστάσιου Χατζηγεωργίου του Ιωάννη, κατοίκου στη Ζωή 
Ξάνθης, το οποίο φαίνεται στο συνοδεύον στην πράξη τοπογραφικό σχε¬ 
διάγραμμα του συντάξαντος αυτό πολιτικού υπομηχανικού Κριτή Χατ- 
ζηκωνσταντίνου με στοιχεία γ' - δ' - ε' - γ' εκτάσεως 5,45 μ.τ. για τη 
δημιουργία αρτίων και οικοδομήσιμων οικοπέδων. 

Με την με αριθμό 14/1989 οριστική απόφαση του Μονομελούς 
Πρωτοδικείου Ξάνθης καθορίστηκε η προσωρινή τιμή μονάδας αποζη- 
μιώσεως σε 15.000 δραχμές το μ2. Ο Ευάγγελος Μωϋσιάδης του θεο¬ 
δώρου, κάτοικος Θεσσαλονίκης, ο οποίος είναι υπόχρεος για την κατα¬ 
βολή της προσήκουσας αποζημίωσης για την άνω πράξη κατέθεσε υπέρ 
των 1) Ιωάννας χήρας Αναστασίου Χατζηγεωργίου, το γένος Εμμα¬ 
νουήλ και Ελευθερίας Κατμερτζόγλου, 2) Συμεών Χατζηγεωργίου του 
Ιωάννη και της Σταυρούλας, 3) Γεωργίου Χατζηγεωργίου του Ιωάννη 
και της Σταυρούλας, 4) Πηνελόπης Μεϊμαρίδη του Πλάτωνα και της 
Ευδοκίας και 5) Σταύρου Μεϊμαρίδη του Σταύρου και της Ευδοκίας, ως 
εικαζομένων δικαιούχων και κληρονόμων του Αναστάσιου Χατζηγεωρ¬ 
γίου του Ιωάννου και της Ουρσάι την αποζημίωση που προσδιορίστηκε 
με την άνω απόφαση η οποία ανέρχεται στο ποσό των 81.750 δραχμών 
συνολικά στο Ταμείο Παρακαταθηκών και Δανείων Ξάνθης και εκδό¬ 
θηκε το με αριθμ. 15745/7.6.1989 γραμμάτιο συστάσεως του Τα¬ 
μείου Παρακαταθηκών, το οποίο γραμμάτιο κατατέθηκε στο συμ/φο 
Ξάνθης Κωνσταντίνο Καλαϊτζή και συντάχθηκε η με αριθμό 32909/ 
7.6.1989 πράξη αυτού. 

Ήδη ειδοποιούνται για την κατάθεση που έγινε οι άνω φερόμενοι 
ιδιοκτήτες της έκτασης που προσκυρώθηκε και δικαούχοι της αποζημί¬ 
ωσης αυτής και κάθε άλλος που τυχόν έχει δικαιώματα σ’ αυτό, προς 
γνώση του και για τις νόμιμες συνέπειες. 

Ξάνθη, 7 Ιουνίου 1989 
Η πληρεξούσια Δικηγόρος 
ΣΟΦΙΑ ΤΣΟΜΠΑΝΟΓΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



